Ժենևիև Նաջի

Ժենևիև Նաջի (Genevieve Nnaji, մայիսի 3, 1979(1979-05-03), Էմբեյս), նիգերիացի դերասանուհի, պրոդյուսեր, ռեժիսոր։ 2005 թվականին Աֆրիկյան կինոակադեմիայի մրցանակաբաշխության ժամանակ արժանացել է Գլխավոր դերի լավագույն դերասանուհի մրցանակին։ 2011 թվականին Նոլիվուդում կատարած ներդրման համար Նիգերիայի կառավարության կողմից արժանացել է Դաշնային Հանրապետության շքանշանի։


== Վաղ կյանք և կրթություն ==
Նաջին ծնվել է Նիգերիայի Իմո նահանգի Մբեզ տարածաշրջանում, բայց մեծացել է Լագոսում։ Ընտանիքի ութ երեխաներից եղել է չորրորդը, մեծացել է միջին դասի միջավայրում։ Հայրը եղել է ինժեներ, մայրը՝ մանկապարտեզի դաստիարակ։ Սովորել է Յաբայի աղջիկների մեթոդիստական քոլեջում, այնուհետև կրթությունը շարունակել է Լագոսի համալսարանում, որտեղից ստացել է արվեստի բակալավրի աստիճան։ Դեռևս համալսարանական տարիներին Նոլիվուդում եղել է դերասնական խաղերի ունկնդիր։


== Գործունեություն ==
նաջին որպես դերասանուհի կարիերան սկսել է երեխա տարիքում, երբ դեռ 8 տարեկան էր, հանդես գալով Ripples հեռուստատեսային սերիալում։ 1998 թվականին, 19 տարեկանում նիգերիական կինոարտադրություն է մուտք գործել «Most Wanted» ֆիլմով, որին հաջորդել են Last Party, Mark of the Beast և Ijele ֆիլմերը։ 2010 թվականին նկարահանվել է  մրցանակակիր Ijé: The Journey ֆիլմում։ Նկարահանվել է Նոլիվուդի բազմաթիվ ֆիլմերում։
2009 թվականին եղել է Նոլիվուդի ամենալավ վճարվող դերասանուհիներից մեկը։ Նիգերիական կինոարդյունաբերությունում ունեցած ներդրումների շնորհիվ դարձել է առաջին նիգերիացի դերասանուհին, որ 2001 թվականին արժանացել է City Peoples Awards-ի, որը նախկինում շնորհվում էր միայն քաղաքական գործիչներին և բիզնեսի կոնգլոմերատների։ Ժենևիև Նաջին առաջին դերասանուհի էր, որը 2003 թվականին Նիգերիայի գրաքննչական խորհրդի կողմից արժանացել է լավագույն դերասանուհի կոչմանը։ 2009 թվականին Օփրա Ուինֆրին նրան անվանել է Աֆրիկայի Ջուլիա Ռոբերտս։
2004 թվականին Նաջին ձայնագրման պայմանագիր է ստորագրել գանայական ձայնագրման EKB Records ստուդիայի հետ և թողարկել իր առաջին   One Logologo Line ալբոմը, որը Ռիթմ ընդ բլյուզ, հիպ-հոպ և քաղաքային երաժշտության խառնուրդ է։
2015 թվականի նոյեմբերին Նաջին նկարահանել է իր առաջին ֆիլմը՝ Road to Yesterday, որը 2016 թվականի Africa Magic Viewers Choice Awards-ի ժամանակ արժանացել է Արևմտյան Աֆրիկայի բոլոր ժամանակների լավագույն ֆիլմ մրցանակին։
2018 թվականի հունվարին հայտարարվեց, որ Նաջին կփոխարինի Ֆանկե Ակինդելեին, որպես Դորա Միլաջեի խմբի անդամ Marvel Comics ընկերության Վրիժառուները։ Անվերջության պատերազմ ֆիլմում, սակայն պարզվեց, որ դա ինտերնետային կատակ էր, և դերասանուհին այդ ֆիլմում չհայտնվեց։
2018 թվականի սեպտեմբերի 7-ին նրա ռեժիսորական առաջին գործը՝ "Lionheart" ձեռք բերեց Նեթֆլիքս ընկերությունը, այսպիսով ունենալով առաջին բնօրինակ ֆիլմը Նիգերիայից։ Ֆիլմի պրեմիերան կայացել է 2018 թվականին Տորոնտոյի կինոփառատոնում։


== Որպես մոդել ==
Ժենևիև Նաջին որպես մոդել հանդես է եկել մի քանի գովազդային հոլովակներում, այդ թվում՝ Pronto խմիչքների և Omo լվացքի ապրանքների։ 2004 թվականին շահութաբեր հովանավորության պայմանագրով դարաձել է «Lux օճառի դեմքը» Նիգերիայում։ 2008 թվականին մեկնարկել է "St. Genevieve" հագուստի արտադրությունը, որն իր եկամուտները նվիրաբերում է բարեգործությանը։ 2010 թվականի մայիսին Նաջին նշանակվել է Nnaji was appointed to be the official "MUD-ի պաշտոնական ներկայացուցիչ" Նիգերիայում։


== Մրցանակներ և անվանակարգեր ==
Նաջին արժանացել է մի շարք մրցանակների և անվանակարգերի, այդ թվում` City People Awards-ի «Տարվա լավագույն դերասանուհի» մրցանակին և 2005 թվականի «Գլխավոր դերի լավագույն դերասանուհի» մրցանակին։


=== Տորոնտոյի կինոփառատոն ===


=== Աֆրիկյան կինոակադեմիայի մրցանակ ===


=== Africa Magic Viewers Choice Awards ===


=== Նիգերիայի ժամանցային մրցանակներ ===


=== Նոլիվուդի կինոմրցանակներ ===


=== Գանայի կինոմրցանակ ===


=== Golden Icons Academy Movie Awards ===


=== Նոլիվուդի և աֆրիկյան կինոակադեմիայի մրցանակ (NAFCA) ===


=== Զուլուի աֆրիկյան կինոակադեմիայի մրցանակ ===


=== Մոնակոյի բարեգործական ֆիլմերի փառատոնի մրցանակ ===


=== City People Entertainment Awards ===


=== Նոլիվուդի լավագույն մրցանակներ ===


=== Այլ ===


== Ֆիլմագրություն ==


== Ծանոթագրություններ ==